Translate the text from Welsh to English.



 
Cefnogi’r Rhaglen Lywodraethu, ariannu gwasanaethau cyhoeddus, ymateb i argyfyngau’r hinsawdd a natur a chreu Cymru decach – dyma’r mesurau sy’n sail i’r gyllideb.


Dros y tair blynedd nesaf, i’w alluogi i roi gofal iechyd sy’n effeithiol, o ansawdd uchel ac yn gynaliadwy, a’i helpu i barhau i ymateb i’r pandemig ac i ymadfer ohono, caiff £1\.3bn o gyllid uniongyrchol ychwanegol ei neilltuo i GIG Cymru.


Bydd awdurdodau lleol yn derbyn bron £0\.75bn o arian ychwanegol i ariannu ysgolion, gofal cymdeithasol a gwasanaethau hanfodol eraill. Yn 2022\-23, caiff rhagor na £250m ei neilltuo ar gyfer y gwasanaethau cymdeithasol, gan gynnwys £180m fel rhan o setliad llywodraeth leol, £45m o fuddsoddi uniongyrchol a £50m ar gyfer cyfalaf gofal cymdeithasol ychwanegol.


I helpu Cymru i ymateb i argyfyngau’r hinsawdd a natur, caiff £160m o refeniw ychwanegol ei neilltuo i dargedu buddsoddiad gwyrdd a chaiff £1\.8bn ei neilltuo fel buddsoddiad cyfalaf. Bydd hynny’n cynnwys cyllid i gefnogi’r ymrwymiad yn y Rhaglen Lywodraethu i goedwig genedlaethol ac i fioamrywiaeth, teithio llesol, yr economi gylchol, ynni adnewyddadwy, llifogydd a datgarboneiddio tai. Caiff £1\.6bn o gyfalaf ei fuddsoddi i ddarparu tai o ansawdd da, gan gynnwys £1bn ar gyfer tai cymdeithasol a £375m ar gyfer diogelwch adeiladau.


Bydd y gyllideb yn mynd i’r afael hefyd ag anghydraddoldeb ac yn buddsoddi yng nghenedlaethau’r dyfodol trwy £320m ychwanegol i barhau â’r rhaglen tymor hir o ddiwygio dysgu ac addysg. Bydd hyn yn cynnwys £30 miliwn yn ychwanegol ar gyfer gofal plant a’r ddarpariaeth ar gyfer y blynyddoedd cynnar; £40 miliwn ar gyfer Dechrau’n Deg a Theuluoedd yn Gyntaf; £90 miliwn ar gyfer prydau ysgol am ddim; £64\.5 miliwn ar gyfer rhaglenni ehangach i ddiwygio ysgolion a’r cwricwlwm; a £63\.5 miliwn yn y ddarpariaeth ôl\-16 oed. Ar ben hynny, neilltuir £900m o gyfalaf i wella ansawdd adeiladau ysgolion trwy raglen ysgolion yr 21ain ganrif.


Bydd cenedlaethau’r dyfodol yn elwa hefyd ar £61m ychwanegol yn y Gwarant i Bobl Ifanc a chymorth cyflogadwyedd Llywodraeth Cymru, prentisiaethau ac i ehangu’r Cyfrifon Dysgu Personol.


Dywedodd Rebecca Evans, y Gweinidog Cyllid a Llywodraeth Leol:



> “Bydd y gyllideb hon yn cefnogi Cymru heddiw ac yn llunio Cymru yfory.  Bydd yn cefnogi’n gwasanaethau cyhoeddus i fod yn gryfach, yn helpu Cymru ymhellach i lawr y llwybr i fod yn wlad sero net ac yn creu gwlad decach gyda chydraddoldeb yn sylfaen iddi.
> 
> 
> “Rydyn ni’n dal i weithredu mewn cyd\-destun ariannol anodd, gyda’n cyllideb bron £3bn yn is na phe bai wedi cynyddu yn unol â’r economi ers 2010\-11\. Mewn termau real, bu llai na hanner y cant o gynnydd yn y cyllid refeniw rhwng 2022\-23 a 2024\-25, ac mae cyllid cyfalaf yn cwympo o ran termau arian parod bob blwyddyn yng nghyfnod yr Adolygiad Gwariant – 11% yn is mewn termau real yn 2024\-25 nag yn y flwyddyn gyfredol.
> 
> 
> “Ni wnaeth Adolygiad Gwariant Llywodraeth y DU gyflawni dros Gymru a darperir y gyllideb hon yng nghyd\-destun hynny.  Er bod dewisiadau anodd i’w gwneud yn y dyfodol, rydym wedi gallu darparu cyllid fydd yn caniatáu i Gymru godi i wynebu’r heriau o’n blaenau â’i thraed wedi’u gwreiddio yn y gwerthoedd unigryw Cymreig o gyfiawnder amgylcheddol, cymdeithasol ac economaidd.
> 
> 
> “Lle nad oedd gan yr Adolygiad Gwariant unrhyw beth i’w ddweud am argyfyngau’r hinsawdd a natur, rydyn ni’n gweithredu.  Lle nad oedd yr Adolygiad Gwariant yn cynnig help i wneud tomenni glo’n ddiogel, rydyn ni’n camu i’r adwy.  A lle nad oedd yr Adolygiad Gwariant yn ceisio unioni’r anghydraddoldeb rhwng y rhanbarthau, rydyn ni’n buddsoddi ym mhob rhan o Gymru ac yn buddsoddi i daclo anghydraddoldeb mewn ffordd ystyrlon. 
> 
> 
> “Dyma gyllideb i roi hwb i gychwyn gwireddu ein Rhaglen Lywodraethu uchelgeisiol a dewr ac rwy’n falch o gael ei chyhoeddi a gosod y sylfeini ar gyfer ein hadferiad ac i’n symud i fod yn Gymru gryfach, decach a gwyrddach.”


Bydd cymorth economaidd ychwanegol ar gael i fusnesau, gyda’r rheini yn y sectorau manwerthu, hamdden a lletygarwch yn cael 50% o ryddhad o’u hardrethi annomestig yn 2022\-23\. Bydd y pecyn hwn o £116 miliwn o gymorth, o’i gyfuno â’r cynllun rhyddhad ardrethi parhaol presennol, yn sicrhau y bydd dros 85,000 eiddo yn cael eu cefnogi yn 2022\-23\. Mae’r cyllid hwn yn cynnwys £20m ar ben y cyllid canlyniadol a dderbyniwyd gan Lywodraeth y DU, ac mae’n dilyn y cymorth ardrethi busnes a roddwyd gan Lywodraeth Cymru sy’n fwy na’r hyn a gynigiwyd gan Lywodraeth y DU yn y flwyddyn ariannol hon. Mae £35m arall wedi’i gadarnhau i rewi lluosydd ardrethi annomestig 2022\-23, gan sicrhau na fydd cynnydd yn yr ardrethi y bydd busnesau’n eu talu.


Mae Llywodraeth Cymru’n neilltuo arian hefyd i helpu i wneud tomenni glo’n ddiogel ac i dalu am eu hadfer, eu cyweirio a’u hailbwrpasu, gyda £4\.5m yn ychwanegol a buddsoddiad cyfalaf o £44\.4m. Mae’n dilyn penderfyniad Llywodraeth y DU i beidio â neilltuo ei harian ei hun i hyn yn Adolygiad Gwariant mis Hydref.


Mae’r gyllideb yn cynnwys arian i gefnogi’r ymrwymiadau yn y Cytundeb Cydweithredu a lofnodwyd rhwng Llywodraeth Cymru a Phlaid Cymru a bydd yn cyflawni’r ymrwymiadau yn y Rhaglen Lywodraethu newydd.







Translation:


 
Supporting the Programme for Government, funding public services, responding to the climate and nature emergency, and building a fairer Wales are measures at the heart of the budget.


Over the next 3 years the Welsh NHS will be supported to provide effective, high quality and sustainable healthcare, and help in its ongoing response to and recovery from the pandemic, with an additional £1\.3 billion in direct funding.


Local authorities will receive close to an additional £0\.75 billion providing funding to schools, social care and other vital services. In 2022\-23 more than £250 million will be provided for social services, including £180 million within the local government settlement, direct investment of £45 million and £50 million of additional social care capital.


Wales’ response to the climate and nature emergency will be supported with targeted, green investment of an additional £160 million revenue and a total capital investment of £1\.8 billion. It includes funding to support the Programme for Government commitment to a national forest as well as biodiversity, active travel, the circular economy, renewable energy, flooding, and decarbonising housing. £1\.6 billion capital will be invested in providing good quality housing, including £1 billion for social housing and £375 million for building safety.


The budget will also tackle inequality and invest in future generations through an additional £320 million to continue a long\-term programme of learning and education reform. This includes an additional £30 million for childcare and early years provision; £40 million for Flying Start and Families First; £90 million for free school meals; £64\.5 million for wider schools and curriculum reform; and £63\.5 million investment in post\-16 provision. On top of this, £900 million capital funding will improve the quality of school buildings through the 21st century schools programme.


Future generations will also benefit from an additional £61 million in the Welsh Government’s Young Person’s Guarantee and employability support, apprenticeship provision, and to expand Personal Learning Accounts.


Rebecca Evans, Minister for Finance and Local Government, said:



> “This budget will support the Wales of today and shape the Wales of tomorrow. It will support our public services to be stronger, put Wales further down the path to being a net zero nation, and create a fairer nation with equality at its heart.
> 
> 
> “We are still operating in a difficult financial context, with our budget nearly £3bn lower than if it had increased in line with the economy since 2010\-11\. Revenue funding is increasing by less than half a per cent in real terms between 2022\-23 and 2024\-25, and overall capital funding is falling in cash terms in each year of the Spending Review period – 11% lower in real terms in 2024\-25 than the current year.
> 
> 
> “The UK government’s Spending Review did not deliver for Wales and this budget is delivered in that context. While there are tough choices ahead, we have been able to provide funding that will allow Wales to rise to the challenges we face, grounded in the distinctively Welsh values of environmental, social and economic justice.
> 
> 
> “Where the Spending Review was silent on the climate and nature emergency, we are taking action. Where the Spending Review did not support coal tip safety, we are stepping up. And where the Spending Review failed to address regional inequality, we are investing in every part of Wales and making meaningful investment in tackling inequality.
> 
> 
> “This is a budget to kickstart delivery of our ambitious and bold Programme for Government and I am proud to publish it, providing the foundations for recovery and moving us towards a stronger, fairer, greener Wales.”


Additional economic support will be available for businesses with those in retail, leisure and hospitality receiving 50% non\-domestic rates relief for 2022\-23\. This £116 million package of funding, combined with existing permanent relief schemes, will ensure that over 85,000 properties are supported in 2022\-23\. The funding includes £20m on top of the consequential funding received from the UK Government, and follows the Welsh Government providing business rate support above and beyond the offer from the UK government in this financial year. A further £35 million has been confirmed to freeze the non\-domestic rates multiplier for 2022\-23, ensuring there will be no increase in the amount of rates businesses are paying.


The Welsh Government has also provided funding to support coal tip safety and support their remediation, reclamation and repurposing, with an additional £4\.5 million and total capital investment of £44\.4 million. It follows the UK government’s decision not to provide funding of its own in October’s Spending Review.


The budget contains funding to support commitments in the Co\-operation Agreement signed between the Welsh Government and Plaid Cymru, and will deliver the commitments in the updated Programme for Government.